Metro begroot om biblioteke op Saterdae oop te kry | News24
Metro begroot om biblioteke op Saterdae oop te kry
Siyasanga Sijadu, burgemeesterskomiteelid vir sport, ontspanning, kuns en kultuur. Foto: Roslyn Baatjies Multimedia · User Galleries · News in Pictures
INWONERS se klagtes oor biblioteke in die Nelson Mandelabaai-metro wat oor naweke gesluit is, het nie op dowe ore geval nie.As die metro se begroting dit toelaat, sal oortyd aan biblioteekpersoneel betaal word sodat biblioteke langer oop kan bly. Vakante poste sal ook gevul word.Die metro se biblioteke is sedert 2009 toe op Saterdae omdat personeel geëis het om vir werk op dié dae betaal te word.Siyasanga Sijadu, burgemeesterskomiteelid vir sport, ontspanning, kuns en kultuur, het in haar verslag aan die burgemeesterskomitee gesê biblioteke voldoen nie aan gemeenskappe se behoefte aan inligting en ontspanning nie, weens ’n uitgerekte arbeidsdispuut.“ ’n Nuwe voorstel vir skofte is dus gemaak sodat biblioteke se deure van Maandag tot Donderdag tot 6nm oop kan bly, tot 5nm op Vrydae en tot 12nm op Saterdae.“Die skofstelsel kan ingestel word as die vakante poste vir toonbankpersoneel gevul word.”Luidens die verslag het alle biblioteke in die metro vakante poste, en 18 biblioteke het geen toonbankpersoneel in diens nie.Die staande komitee oor sport, ontspanning, kuns en kultuur beveel aan dat personeel op kort termyn teen ’n koste van R424 176 per jaar oortyd betaal word, maar dat die oortyd per werknemer nie agt uur per maand moet oorskry nie.’n Bykomende aanbeveling is dat R200 000 goedgekeur word vir oortyd van Maart 2017 tot Junie 2018, en dat die volle bedrag daarvoor in die bedryfsbegroting van 2017-’18 bewillig word.Die komitee beveel ook aan dat 35 vakante poste teen ’n koste van R6,7 miljoen gevul word.